
 Прехвърляне на база данни на нашия сървър
===========================================


Предполагаме, че имате файл, съдържащ SQL dump/schema на Вашата база данни на Вашия компютър или сте я качили на Вашия акаунт. За да качите базата, имате две възможности:

1. Програмата **phpMyAdmin**  
  
Можете да откриете детайлна информация за това как да импортирате база данни чрез phpMyAdmin в нашата статия [Импортиране на база данни чрез phpMyAdmin](https://www.icdsoft.com/bg/kb/view/importirane_na_baza_danni_chrez_phpmyadmin). Ако файлът на базата Ви данни е по-голям от 5-10 MB, използвайте функцията **Импортер**, която е описана в следващия параграф.
2. Функцията **Импортер**  
  
В раздел **MySQL бази данни** на Вашия Контролен панел натиснете бутон **Импортирай** до името на базата, в която искате да импортирате файла с данни. На следващия екран изберете файл от Вашия компютър или файл, който вече е качен от Вас на сървъра.

Важно: Ако Вашата база данни е твърде голяма, трябва да качите SQL файла на сървъра чрез FTP и след това да ползвате функцията **Импортер**. В случай, че имате затруднения с качването, не се колебайте да се свържете с отдел Техническа поддръжка.

